Ամրամ Պետրոսյան

Ամրամ Դավիթի Պետրոսյան (), հայազգի ուկրաինաբնակ հասարա- քաղաքական գործիչ, «Ժամանակակից դիվանագիտության զարգացում» հիմնադրամի նախագահ, NAR (Նոր Հայաստան) միջազգային շարժման ղեկավար, «Ուկրաինայի թոշակառուների» կուսակցության նախագահ։

Կենսագրություն 
Ամրամ Պետրոսյանը ծնվել է 1978 թվականի հունիսի 15-ին, Հայկական ԽՍՀ-ի Կապան քաղաքում։ Կապված ռազմական գործողությունների հետ, Պետրոսյանների ընտանիքը 1990 թվականին տեղափոխվում է Երևան։ 1991 թվականին թողնում են Հայաստանը և տեղափոխվում սկզբից Բելառուսի Պինսկ քաղաքը, այնուհետև 1992 թվականին՝ Ուկրաինա։ Ավարտել է Ուկրաինայի նախագահին առընթեր Պետական կառավարման Ազգային Ակադեմիան՝ «Պետական կառավարում» մասնագիտությամբ և ստացել է «Պետական կառավարման մագիստրոսի» կոչումը։ 1996-1998 թվականներին աշխատել է գրենական պիտույքների վաճառքի մենեջեր։ 1998-2001 թվականներին եղել է «Կարդինալ» ներդրումային խորհրդատվական ընկերության տնօրենը, իսկ 2001-2003 թվականներին՝ «Կարդինալ գրուպպ» համընկերության տնօրենների խորհրդի նախագահ։ 2003-2009 թվականներին Պետրոսյանը «Զլագոդա» վառելիքաէներգետիկական ընկերության գլխավոր տնօրենի պաշտոնն է զբաղեցրել։

Հասարակական գործունեություն 
1999 թվականին ընդունվել է «Զապորոժյան կազակություն» միջազգային ՀԿ շարքերը՝ որպես շարքային կազակ։ 2008 թվականին նշանակվել է կուրենի ատաման և արժանացել «Զապորոժյան կազակություն» ՀԿ-ի գեներալ եսաուլի կոչմանը։ 2001 թվականին եղել է «Մշակույթների լիգա» միջազգային կազմակերպության համահիմնադիր։ 2003 թվականին եղել է Օդեսայի մարզային հայկական հոգևոր համայնքի խորհրդի անդամ, 2004 թվականին ընտրվել է Օդեսայի հայկական առաքելական եկեղեցու քավոր, Պետրոսյանի բարեգործությամբ հրատարակվել է մշակութային-լուսավորչական գրականություն, անց են կացվել մշակութային միջոցառումներ։ 2008 թվականին եղել է համահիմնադիր և ղեկավար «Կիևի, Լվովի, Խմելնիցկու մարզային արդարադատության խումբ» ՀԿ-ի, այնուհետև համակարգող խորհրդի ղեկավար։ 2012 թվականին եղել է «Միջազգային ազդեցություն» ընտրությունների ընթացքին հետևող անկախ կենտրոնի նախագահ։ 2014 թվականի հուլիսի 7-ից համարվում է Համաշխարհային տնտեսության ասոցիացիայի փոխնախագահ։ Նույն թվականի նոյեմբերից ղեկավարել է NAR (Նոր Հայաստան) միջազգային շարժումը։ 2015 թվականի սեպտեմբերից «Ժամանակակից դիվանագիտության զարգացում» հիմնադրամի նախագահն է։

Քաղաքական գործունեություն 
2001 թվականից «Ուկրաինայի թոշակառուների» կուսակցության նախագահի տեղակալն է, Արևմտյան Ուկրաինայի ինը մարզերի կուրատոր։ 2010 թվականից «Ուկրաինայի թոշակառուների» կուսակցության նախագահն է։ 2013 թվականի նոյեմբերից ղեկավարում է «Ինտերնացիոնալ» քաղաքական կուսակցությունը։

Պարգևներ 
 Սուրբ առաքելահավասար արքայազն Վլադիմիրի II աստիճանի շքանշան (ուկրաինական ուղղափառ եկեղեցուն ծառայություններ մատուցելու համար 2012)
 «Կազակական փառքի» II աստիճանի շքանշան
 «Կրեդո» տասներկութևանի աստղ (հասարակության և միջազգային հարաբերությունների զարգացման գործում նշանակալի ավանդի համար)
 Սուրբ Գևորգի շքանշան (2014)

Ծանոթագրություններ

Աղբյուրներ 
 Петросян Амрам Давидович

Տես նաև 
 Հայկական սփյուռքի կենտրոն
 Ամրամ Պետրոսյան. Օսմանյան կայսրությունում Հայոց ցեղասպանությունը ողջ մարդկության դեմ հանցագործություն է

Հայ քաղաքական գործիչներ
Ուկրաինահայ քաղաքական գործիչներ
Հայ հասարակական գործիչներ